Gustav Wikheims og hans lagkamerater i Midtjylland er danske mestere i fotball denne sesongen etter 1-0-seier over Horsens mandag.

Dermed gikk Midtjylland seirende ut av den intense gullkampen mot Brøndby. Hovedstadsklubben måtte nøye seg med 1-1 mot Aalborg på eget gress mandag.

Midtjyllands seiersmargin ble dermed på fire poeng.

Marc Dal Hende ble matchvinner mot Horsens i det som ble en fysisk tøff batalje.

Gustav Wikheim ble byttet ut seks minutter før slutt for seriemesterne.

Det er andre gang i historien at Midtjylland blir ligamestre. Første gang var i 2015.

Ståle Solbakkens FC København avsluttet seriespillet med 0-0 mot Nordsjælland og ble til slutt nummer fire. Det er første gang på 18 år at hovedstadsklubben ikke har tatt medalje.

(©NTB)